PATVIRTINTA

VšĮ ,,Dienos centras sutrikusio

intelekto asmenims“ direktoriaus

2020-09-18, įsakymu Nr. V1-32

**ĮSTAIGOS DARBUOTOJŲ KONFIDENCIALUMO APRAŠAS**

**Neskelbtina informacija konfidencialumui, įrašų tikslumui, paslaugų gavėjo privatumui, orumui ir fizinei neliečiamybei užtikrinti**

1. Viešojoje įstaigoje ,,Dienos centras sutrikusio intelekto asmenims“ (toliau – Įstaiga), renkami duomenys apie paslaugų gavėjo diagnoze, sveikatos būklę, specialiuosius poreikius yra saugomi ir neviešinami.

2. Įstaigos darbuotojų ir paslaugų gavėjų asmens kodai, socialinio draudimo numeriai, privačių telefonų numeriai, elektroniniai paštai, namų adresai yra neviešinami bei saugomi.

3. Įstaigos paslaugų gavėjų bylos neviešinamos ir tretiems asmenims neprieinamos.

4. Konfidenciali informacija tretiems asmenims gali būti suteikta tik gavus raštišką paslaugų gavėjo ar jo tėvų/globėjų sutikimą arba, jei tai numato LR įstatymai.

5. Gavus skundą, informaciją, ar pastebėjus darbuotoją, kuris pažeidė paslaugų gavėjo privatumą, konfidencialumą, fizinį neliečiamumą vadovautis skundų valdymo sistemos ar etikos kodekse numatytomis procedūromis.

**Įrašų tikslumas**

6. Įstaigoje pildant dokumentus: ISG planus, poreikių ir veiklų aprašymus, rašoma tik informacija, susijusi su socialinių paslaugų teikimu, įrašai turi būti konkretūs tikslūs, nesudarantys galimybės interpretacijai.

**Paslaugų gavėjų privatumas**

7. Kiekvienas Įstaigos paslaugų gavėjas turi rakinamą spintelę savo asmeniniams daiktams laikyti.

8. Kasdienės higienos priemonės (sauskelnės, įklotai) keičiami tik tam skirtoje, privačioje aplinkoje.

9. Paslaugų gavėjų higieninės patalpos (tualetai) turi vidinius ir išorinius užraktus.

10. Privatūs pokalbiai su paslaugų gavėju ar jų tėvais/globėjais vyksta uždaroje patalpoje (informavimo, konsultavimo kabinete).

11. Paslaugų gavėjams pageidaujant, užtikrinamas privatumas sportuojant.

**Fizinis neliečiamumas**

12. Įstaigos paslaugų gavėjams užtikrinamas asmens fizinis neliečiamumas, remiantis Lietuvos Respublikos Konstitucija.

13. Įstaigos paslaugų gavėjui suteikiamas asmens neliečiamumas teikiant kasdienes paslaugas tiek, kiek to pageidauja pats asmuo ir kiek reikia paslaugos kokybei, pačio asmens ir aplinkinių saugumui užtikrinti.

14. Įstaigos paslaugų gavėjams užtikrinamas privatumas ir neliečiamumas teikiant higienos paslaugas, tiek, kiek to reikia paties asmens psichologiniam ir fiziniam saugumui užtikrinti.

15. Įstaigos paslaugų gavėjams garantuojama asmens apsauga nuo nepagrįsto kitų asmenų fizinio kontakto, jei tai nėra būtinybė, siekiant pačio asmens ar aplinkinių saugumui užtikrinti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_